section_heading: Životopis
paragraph_text: Igor Janev je rođen 29. rujna 1964. u Beogradu. Sveučilište u Beogradu je upisao 1981. godine, na kojem je diplomirao rujna 1987. godine. Poslijediplomski studij upisao je na Fakultetu političkih znanosti u Beogradu 1987. godine. Magistrirao je 1991. godine s tezom "Suradnja Jugoslavije s UNESCO-m". Doktorsku tezu prijavljuje 1991. godine na Pravnom fakultetu u Skoplju na kojem je brani rujna 1994. godine. Naziv teze je "Ekonomske organizacije Ujedinjenih naroda", a područje pravno-političke znanosti.